ସଚିନ ବେହେରା, ଜଣେ ଓଡ଼ିଆ ବ୍ୟକ୍ତି ଯିଏ ଗୋଟିଏ ମିନିଟରେ ୧୩୭ ଥର ଆଣ୍ଠୁଆ ମାରି ଗିନିଜ ବୁକ ଅଫ ୱାର୍ଲଡରେ କୀର୍ତ୍ତିମାନ ସ୍ଥାପନ କରିଥିଲେ । ବ୍ୟକ୍ତିଗତ ଜୀବନ ଏବଂ ଶିକ୍ଷା ସଚିନ ନୂଆପଡ଼ା ଜିଲ୍ଲାର ଲାକ୍ରା ଗ୍ରାମର ଅଟନ୍ତି । ତାଙ୍କର ପିତା ଲକ୍ଷ୍ମୀପ୍ରସାଦ ବେହେରା ଏବଂ ମାତା ଆରତୀ ବେହେରା । ହାଇଟେକ କଲେଜ ଅଫ ଫିଜିଓ ଥେରାପି କଲେଜର ଫିଜିଓ ଥେରାପି ପାଠ୍ୟକ୍ରମର ଛାତ୍ର ହେଉଛନ୍ତି ସଚିନ । ଗିନିଜ୍ ବୁକ୍ସ ଅଫ୍ ରେକର୍ଡସରେ ସ୍ଥାନ ୨୦୧୯ ମସିହାରେ ବିଶେଷଜ୍ଞ ଏବଂ ସ୍ୱୀକୃତିପ୍ରାପ୍ତ ସମୟ ଜଗୁଆଳିଙ୍କ ଉପସ୍ଥିତିରେ ସେ ବିଶ୍ୱର ସର୍ବାଧିକ ୧୩୭ ଫୁଲ କଣ୍ଟାକ୍ଟ ନି ଷ୍ଟ୍ରାଇକ୍  (ପୂର୍ଣ୍ଣ ଆଣ୍ଠୁଆ) ମାରିଥିଲେ  । ସ୍ୱୀକୃତି ପାଇଁ ଏହାର ଭିଡିଓ ଗିନିଜ ବୁକ୍ସ ଅଫ ରେକର୍ଡସ କର୍ତୃପକ୍ଷଙ୍କ ପାଖକୁ ପଠାଇଥିଲେ । ଗିନିଜ କର୍ତୃପକ୍ଷ ଏହି ଭିଡିଓକୁ ତର୍ଜମା କରି ଜୁନ ୧୫ ତାରିଖରେ ଏହାକୁ ଲିଖିତ ଭାବେ ସ୍ୱୀକୃତି ପ୍ରଦାନ କରିଥିଲେ । ଖୁବଶୀଘ୍ର ତାଙ୍କୁ ଏହାର ପ୍ରମାଣପତ୍ର ମିଳିବ ବୋଲି ଇମେଲ ଜରିଆରେ ସଚିନଙ୍କୁ ଜଣାଇ ଦେଇଥିଲେ ।